עבירות שוחד – מדוע הן כה חמורות? - עורך דין פלילי אסף דוק ©
חזרה לעמוד הראשי | משפט פלילי | עבירות שוחד | עבירות שוחד – מדוע הן כה חמורות?
על פי חוק העונשין, שוחד הוא טובת הנאה כלשהי (מזומן, מתנה, טיסה לחו”ל, ארוחה במסעדה וכן הלאה), הניתנת לבעלי תפקידים פוליטיים, ציבוריים ועסקיים כדי שיפעילו את כוחם ומעמדם בתמורה. על מנת שתתקיים עבירה זו צריכים לעמוד שני יסודות – נפשי ועובדתי. היסוד הנפשי משמעו שמקבל טובת ההנאה היא מודע לכך שהיא ניתנת תמורת פעולה כלשהי הקשורה בתפקידו, גם נותן השוחד מודע לעובדה זו. היסוד העובדתי משמעו שניתנה טובת ההנאה אף אם לא הובילה לבסוף לביצוע הפעולה המבוקשת. יחד עם זאת, החוק גם אוסר על ניסיון למתן שוחד, הנמנה על עבירות נוספות הקשורות בנושא.
ישנן מדינות (בעיקר מתפתחות) בהן שוחד מהווה פעולה שכיחה ואף לגיטימית, ויש הטוענים כי היא דווקא משפרת ומזרזת את מנגנוני המנהל. ואולם, הניסיון מוכיח שגם אם פעולות אלו יכולות לייעל במקרים מסוימים ביצוע הליכים (כמו פרויקט נדל”ן או מכרז ממשלתי), בסופו של דבר הן פוגמות מאוד במנהל התקין ומשבשות אותו. מעבר לכך, אמות המידה הציבוריות במדינה קובעות כי לאזרחים ולגופים ישנה זכות שווה בפני החוק, ואילו מתן שוחד מוביל לאיפה ואיפה בהעדפתם על ידי עובדי ונבחרי ציבור, מנהלי תאגידים וכן הלאה. לדוגמא, אם מנכ”ל משרד ממשלתי מקבל שוחד ונותן עדיפות לחברה מסוימת במכרז על בניית כביש, למרות שאינה מציעה את ההצעה המשתלמת והמקצועית ביותר, התוצאה היא בזבוז כספי ציבור, כמו גם תמורה פחותה בעדם.
לקיחת שוחד | מתן שוחד | עבירת שוחד | עונש על שוחד | קבלת שוחד | תיווך לשוחד